kardosdrur/scandi-wiki huggingface dataset:
Slobozia

Slobozia (rumænsk udtale: [sloboˈzi.a]) er hovedstaden i distriktet Ialomița Muntenien, Rumænien, med et indbyggertal på .

Etymologi

Dens navn stammer fra det rumænsk "slobozie", som betød en nyligt koloniseret landsby, der var fri for beskatning. Selve ordet kommer fra det slavisk ord "slobod", som betyder "fri". Da den ligger midt i det flade land (Bărăgan-sletten), var den meget sårbar over for Tatarer og Osmanniske indfald. For at tilskynde bønder til at bosætte sig der, blev de fritaget for nogle skatter, deraf navnet.

Geografi
Slobozia ligger omtrent midt i distriktet, på bredden af Ialomița-floden, ca. 120 km øst for Bukarest og 150 km vest for Constanța, en vigtig havn ved Sortehavet. Byen ligger 17 km fra motorvejen A2 Bukarest-Constanța (Autostrada Soarelui).

Kommunens samlede areal er 126,72 km². I den nuværende administrative form består Slobozia af det egentlige Slobozia og bydelene Bora og Slobozia Nouă.

Kultur

I 1990 blev kulturcentret indviet, der bærer navnet på dirigenten og komponisten , der var født i byen. Bygningen rummer udstillings- og opførelseslokaler, boghandlere, kulturinstitutioner. I 1999 blev kulturcentret Ionel Perlea optaget som UNESCO Kulturcenter.

Byen er hovedsæde for  Stiftet Slobozia og Călărași i  Den rumænsk-ortodokse kirke, oprettet i 1993.

Turisme
Den vigtigste turistattraktion er den nærliggende Amarasøen, som ligger 5 km væk.  Der er adgang til Amara med minibusser, der kører hvert 15. minut fra Slobozia togstation. Som en del af et privat turistkompleks er der en 54 meter høj kopi af Eiffeltårnet.

Kilder og henvisninger
  
Byer i distriktet Ialomița
Tabel (flertydig)

Ordet tabel har flere specialiseringer:
 Tabel - ordet er fra latinsk tabella, der betyder lille tavle
 Ballistisk tabel - der blandt andet viser et projektils bane ved forskellige indskydningsafstande, projektilvægte og projektiler, samt ordinater
 Datastrukturer:
 Hashtabel
 Tabel datatype
John Thompson (irsk fodboldspiller)

John Paul Thompson (født 12. oktober 1981 i Dublin, Irland) er en irsk tidligere fodboldspiller (forsvarer). 

Thompson tilbragte hele sin seniorkarriere i England, hvor han udelukkende spillede for hold i de lavere rækker. Han repræsenterede blandt andet begge de to store Nottingham-klubber, Nottingham Forest og Notts County. Han var med til at sikre Notts County oprykning til League One i sæsonen 2009-10.

Thompson var i 1998 med til at vinde U/17-EM med det irske U/17-landshold. Han spillede én kamp for A-landshold, en venskabskamp mod Canada 18. november 2003. Her blev han indskiftet to minutter før tid som erstatning for John O'Shea.

Referencer

Eksterne henvisninger 

Fodboldspillere fra Irland
Personer fra Dublin
Saudi Tour 2023

Saudi Tour 2023 var den tredje udgave af det saudiarabiske landevejscykelløb. Løbet foregik i perioden 30. januar til 3. februar 2023. Løbet var en del af UCI Asia Tour 2023 og var i kategorien 2.1.

Den samlede vinder af løbet blev portugisiske Ruben Guerreiro fra .

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 

UCI Asia Tour 2023
Saudi Tour
UCI Europe Tour 2023

UCI Europe Tour 2023 er den 19. sæson af UCI Europe Tour. Sammen med resten af løbene på UCI Continental Circuits er det UCIs tredjehøjeste rangering af internationale cykelløb, hvor UCI World Tour 2023 og UCI ProSeries 2023 er højere.

Gennem sæsonen bliver der uddelt point til rytterne efter placering på etaperne, endagsløb og slutposition i løb. Antal point varierer efter rangering i de forskellige løb. Hvert løb har én kategori som afgør hvilke hold der kan deltage, point der uddeles, udover at det viser hvilken type løb der er tale om: 

 Etapeløb: 2.1 og 2.2
 Endagsløb: 1.1 og 1.2

Danske sejre

Andre konkurrencer

Referencer

Eksterne henvisninger
Kim M. Adamsen

Kim M. Adamsen (født 5. november 1960) er en dansk erhvervsmand, der er tidligere direktør i bl.a. Sahva A/S (1999-2008), Falck Healthcare (2008-2010) og Riemann A/S (2010-2011). Han startede sin karriere som regnskabschef og senere økonomichef i firmaet i A/S L. Goof (1983-87), efterfulgt af stillinger hos Coloplast A/S (1987-1995) og H. Lundbeck A/S (1995-1999).

Han har en uddannelsesmæssig baggrund som Cand. Merc. (aud.) fra Copenhagen Business Schol (CBS), der siden er suppleret med først en  HD i Afsætningsøkonomi og siden en HD i Organisation.

Siden 2018 har han været Teaching Assistant Professor på Copenhagen Business School (CBS) hvor han bl.a. underviser i fagene Økonomistyring og Performance Management, ligesom han er tilknyttet som Adjunct Professor henholdsvis Senior Lecturer på; Luxembourg School of Business, Brussel School of Governance (Vireije Uninversitet Brussel (VUB) i Belgien, hvortil kommer, at han tillige har været tilknyttet bl.a. Louvian School of Management ved Unniversitet Catholic Louvain (UCL), Belgien.

Han er forfatter til en række artikler om Økonomistyring og Performance Management, ligesom han er med forfatter til en række bøger og kompendier om samme emner.

Sideløbende med sin erhvervskarriere har han løbet på niveau for atletikklubben Københavns Idrætsforening (KIF), som han tillige var formand for i perioden 1996-2000. I sin formandsperiode for KIF stod han bl.a. bag en revitalisering af klubben der førte til at denne blev kåret til årets atletikklub i Danmark i 2000, ligesom han er hovedmanden bag etableringen motionsløbene Femina’s Kvindeløb, Strandvejsløbet og Fri-løbet.

erhvervsfolk fra Danmark
Kuriske lagune

Den Kuriske lagune (eller bugten, Golfen;    , , , , ) er en ferskvandslagune adskilt fra Østersøen af den Den kuriske landtange. Dens overflade er 1.619 km2. Floden Nemunas () leverer omkring 90 % af dets tilstrømning; dens afvandingsområde består af omkring 100.450 kvadratkilometer i Litauen og Ruslands Kaliningrad Oblast.

Historie 

I det 13. århundrede var området omkring lagunen en del af kurernes og gammelpreusserenes forfædres land. Senere grænsede det op til den historiske region Lille Litauen. I den nordlige ende af Spit forbinder Klaipėda-strædet lagunen med Østersøen, og stedet blev af de teutoniske riddere i 1252  valgt til at grundlægge Memelburg- slottet og byen Klaipėda. I 1454 inkorporerede kong Kasimir 4. Jagiellon af Polen regionen i Kongeriget Polen efter anmodning fra det anti-teutoniske preussiske forbund.  Efter fredstraktaten i 1466 blev lagunen en del af Polen som et len, der blev holdt af de teutoniske riddere,  og dermed placeret inden for den polsk-litauiske union, senere ophøjet til den Den polsk-litauiske realunion . Fra 1700-tallet udgjorde den en del af kongeriget Preussen, og fra 1871 også Tyskland . Efter 1923 overgik Klaipėda-regionen i nord til Litauen (besat af Tyskland i 1939-45), mens resten tilfaldt Sovjetunionen efter Anden Verdenskrig.

Som den nye grænse i mellemkrigstiden blev floden, der løber ud i den kuriske lagune nær Rusnė, valgt. Flodens nedre 120 km i Tyskland blev kaldt die Memel af tyskerne, mens den øverste del, der ligger i Litauen, var kendt som Nemunas-floden. Grænsen adskilte også halvøen nær det lille feriested Nida, Litauen. Fra 1939 til 1945 blev den litauiske del besat af Tyskland, og den sydlige del af Spit og lagunen forblev i Tyskland indtil 1945.

Denne grænse er nu grænsen mellem Litauen og Rusland, da den sydlige ende af Den kuriske landtange efter Anden Verdenskrig og det tyske område syd for floden blev en del af en eksklave af Rusland kaldet Kaliningrad Oblast.

Den næsten uddøde etniske gruppe eller Kursenieki boede i det omkringliggende område.

Naturhistorie og økologi 

Lagunen, der blev dannet omkring 7.000 år f.Kr., er en ferskvandslagune. Vanddybder er i gennemsnit 3,8 meter. Den har en righoldig  meget biodiversitet, selvom den er plaget af vandforurening. Tilstedeværelsen af algeopblomstring blev bekræftet i 2000'erne.

Referencer 

 Kurische Nehrung (tysk)

Farvande i Rusland
Østersøen
Litauens geografi
Kaliningrad
Kystlaguner og strandsøer
Ernő Grünbaum

Ernő Grünbaum (født 29. marts 1908, Oradea i Østrig-Ungarn ; død 3. april 1945, Mauthausen koncentrationslejr) var en rumænsk-ungarsk maler, litograf og grafiker, hvis arbejde kan henføres til forskellige stilarter: art nouveau, ekspressionisme og kubisme.

Efter at have arbejdet på et læderværksted og i et snedkeri fik Grünbaum en uddannelse som bogtrykker.

1932 deltog han i stiftelsen af den ungarske b​illedkunstforening, (ung. 'Képzőművészeti Egyesület').
1933 var han med i ungdomsudstillingen i Nagyvárad, og i 1936 havde han en soloudstilling.

Referencer

Eksterne henvisninger

Kunstmalere
Personer fra Østrig-Ungarn
Erdenet

Erdenet er en by i den nordlige del af Mongoliet. Byen har  indbyggere og er hovedby i provinsen Orkhon.

Referencer

Ekstern henvisning 

 

Byer i Mongoliet
Etableret i 1974
Cong Abbey

Cong Abbey også kendt som Royal Abbey of Cong er et historisk augustiner-kloster, der ligger i Cong Mayo, i Irlands provins Connacht. Ruinerne fra klostret er stammer primært fra 1200-tallet, og de er blevet beskrevet som nogle af de bedste eksempler på middelalderlig kirkearkitektur i Irland.

Klostret blev etableret i 1600-tallet og blev nedlagt i 1542, hvorefter det forfaldt.

Galleri

Referencer

Eksterne henvisninger 

Ruiner i Irland
Klostre
Ellen Christoffersen

Ellen Schärfe Christoffersen (født Kristensen 17. marts 1972 i Ikerasak ved Uummannaq) er en tidligere grønlandsk politiker fra Atassut. Hun var medlem af Folketinget fra 1998 til 2001. Hun hed Kristensen da hun var medlem af Folketinget, og havde skiftet navn til Christoffersen i 2005.

Christoffersen blev født som Ellen Kristensen i bygden Ikerasak i 1972. Hun er datter af Birgithe Kristensen og lærer Knud Erik Schärfe. Hun tog folkeskolens afgangseksamen 11. klasse i 1988 og gennemførte kontor- og handelsuddannelsen (HK/Sti) på STI-skolen i Aasiaat i 1993 og gik på Handelsskolen i Grønland i 1996. Da hun blev valgt til Folketinget i 1998 var hun overassistent i Nuussuaq.

Christoffersen har været landsformand for Atassut Ungdom. Ved kommunalvalget i 1997 blev hun valgt til kommunalbestyrelsen i Nuuk Kommune med 252 stemmer. Hun fik orlov fra kommunalbestyrelsen da hun blev valgt til Folketinget i 1998 og trådte helt ud i juni 1999.

Hun stillede op til folketingsvalget 1998 for Atassut og blev valgt med 3.941 personlige stemmer. Otto Steenholdt havde ellers siden 1977 været Atassuts repræsentant i Folketinget, men han blev med 3.658 personlige stemmer slået af Christoffersen. Sejren over Steenholdt førte til samarbejdningsproblemer med ledelsen i Atassut som kulminerede i 2000 hvor Kristensen indstillede arbejdet i Folketinget og offentligt truede med at melde sig ud af Atassut. Hun var teknisk set løsgænger i Folketinget, men var tilsluttet Venstres folketingsgruppe.

Ved folketingsvalget 2001 opnåede Christoffersen 4.084 personlige stemmer, men Atassuts samlede stemmetal var faldet fra 8.404 i 1998 til 5.138 i 2001, og Atassut mistede sit mandat, og Christoffersen måtte forlade Folketinget. Hun stillede også til folketingsvalgene i 2005og 2007, men Atassut blev heller ikke repræsenteret ved disse valg.

Christoffersen blev valgt til Landstinget ved landstingsvalget i 2002 med 699 stemmer og genvalgt ved valget i 2005 med 905 stemmer. Hun udtrådte af Landstinget i 7. januar 2008 for at arbejde som informationskoordinator i Grønlands Turist- og Erhvervsråd (GTE) og have mere tid til sin familie. På det tidspunkt havde hun tre børn som 16 år, 4 år og 8 måneder. Kristian Jeremiassen blev nyt medlem af Landstinget i stedet for Christoffersen.

Ellen Christoffersen flyttede til Danmark i 2011 og startede i 2014 på Professionshøjskolen University College Nordjylland hvor hun har gennemført en bachelor i administration med speciale i HR. Hun blev per 1. februar 2018 ansat som personalechef i Sermersooq Kommune og flyttede tilbage til Grønland.

Referencer 

Folketingsmedlemmer i 1990'erne
Folketingsmedlemmer i 2000'erne
Tidligere løsgængere i Folketinget
Løsgængere i Folketinget i 1900-tallet
Tidligere folketingsmedlemmer fra Grønland
Medlemmer af Landstinget
Politikere fra Atassut
Razelmsøen

Razelmsøen eller Lake Razim ( , Limanul Razelm) er navnet på en stor ferskvandslagune ved kysten af Sortehavet i Rumænien, syd for Donaudeltaet og en del af dets verdensarvssted. Det er den største liman i Rumænien.

Navnet bruges også nogle gange på det kompleks, det danner med flere andre limaner og laguner. Dette kompleks kan opdeles i to undergrupper. Den nordlige undergruppe indeholder de ferskvandede Razelmsøen og Golovițasøen, som er forbundet med en 3, 1 km bred kanal, hvorimod den sydlige gruppe består af saltsøer. Alle disse søer dækker et område på omkring 1000 km², hvoaf de 400 km²  er området ved Razelmsøen.

Økologi 
Da Razelm/Golovița-systemet blev lukket fra havet i slutningen af 1970'erne, resulterede dette i flere ændringer i systemets økologiske forhold, herunder et fald i saltindholdet til næsten nul, en stigning i gennemstrømningstiden til over et år, og episoder med eutrofiering. På trods af denne miljøforringelse forbliver systemet et vigtigt levested. Tre familier af hjertemuslinger kunne findes i Rumænien i 1960'erne, og de to tilbageværende findes kun i Razelm (omend i reduceret tæthed). Popina-øen i den nordlige ende af søen er et vigtigt tilflugtssted for mange fuglearter og hvirvelløse dyr. Den nylige økologiske undersøgelse tyder på, at Razim-Sinoie lagunesystemet er tæt på den gode økologiske tilstand i henhold til kravene i vandrammedirektivet.

Referencer 

Søer i Rumænien
Sortehavet
Kystlaguner og strandsøer
Feteşti

Fetești (rumænsk udtale [feˈteʃtʲ]) er en by og kommune i distriktet Ialomița i Muntenien, Rumænien. Den ligger på Bărăgan-sletten, ved Borcea-grenen af Donau. Fetești har med  indbyggere den næststørste befolkning i Ialomița, efter Slobozia.

I 1895 blev jernbanebroen   bygget over Donau til Cernavodă. En nyere bro, Cernavodă-broen blev bygget i 1980'erne, som en del af Bukarest-Constanța A2-motorvejen.

Historie
Bosættelsen af Fetești blev første gang nævnt i 1528 i et dokument udgivet af herskeren af Valakiet, Radu af Afumați. I 1868 blev Fetești en kommune, i 1934 en by, og 61 år senere, i 1995, opnåede den status som kommune. I tidens løb har Fetești udviklet sig til et vigtigt knudepunkt og industricenter.

Kilder og henvisninger

Byer i distriktet Ialomița
Poul Emmert Andersen

Poul Emmert Andersen (født 12. juli 1938 i Randers, død 28. maj 2002) var en dansk erhvervsmand og politiker. Han var medlem af Folketinget for Centrum-Demokraterne fra 1981 til 1984 og igen fra 1987 til 1988.

Andersen blev født i 1938 i Randers. Han var søn af bankfuldmægtig Herman Johannes Andersen og Asta Boldsen. Han var uddannet på handelshøjskolerne i Århus, Odense og København 1960-1972 og havde haft flere computerkurser i Danmark og udlandet. Andersen var kontorchef i Fyns Mejeriselskab fra 1964 til 1967 og direktør i revisorernes EDB-central "Datadan" fra 1967 til 1975 hvorefter han var selvstændig erhvervsdrivende. Han var tillige formand for bestyrelsen for Venture Partners A/S og medlem af flere virksomhedsbestyrelser.

Andersen var medlem af Centrum-Demokraternes landsråd 1974-1977 og blev partiets folketingskandidat i Køgekredsen i 1975. Han blev valgt til Folketinget ved valgene i 1981 og 1987. Han var formand for Folketingets Forsvarsudvalg 1982-1983.

Referencer 

Folketingsmedlemmer i 1980'erne
Tidligere folketingsmedlemmer fra CD
Personer fra Randers
Jørgen Bruun

Jørgen Bruun er navnet flere personer, blandt andre:
 Jørgen Bruun (godsejer) – dansk hofjægermester og godsejer (1858-1934)
 Jørgen Bruun (politiker) – dansk politiker, medlem af Folketinget for Centrum-Demokraterne (født 1942)
Jørgen Bruun (politiker)

Jørgen Bruun (født 17. september 1942 i Odense) er en tidligere dansk politiker som var medlem af Folketinget for Centrum-Demokraterne i lidt over en måned fra folketingsvalget 8. december 1981 til han nedlagde mandatet 19. januar 1982.

Bruun er født i 1942 i Odense. Han er søn af murermester H.C.R. Hansen og hustru Anna Hansen. Han er cand.polit. fra Københavns Universitet i 1968. I 1981 var han økonomichef og boede i Ballerup.

Bruun har været partisekretær for Centrum-Demokraterne og amtsrådsmedlem. Han blev i 1973 opstillet til Folketinget i Odense Østkredsen. Han skiftede til Fåborgkredsen i 1975, Ballerupkredsen i 1979 og endelig til Lyngbykredsen i 1981. Han blev valgt til Folketinget 8. december 1981 men nedlagde sit mandat 19. januar 1982. Hans plads i Folketinget MFblev overtaget af Jørgen Kruse Rasmussen.

Referencer 

Folketingsmedlemmer i 1980'erne
Tidligere folketingsmedlemmer fra CD
Personer fra Odense
Simon Church

Simon Richard Church (født 10. december 1988 i Amersham, England) er en engelsk/walisisk tidligere fodboldspiller (angriber). 

Church spillede gennem karrieren for en lang række klubber i de lavere engelske rækker, samt i både Skotland og Holland. Længst tid tilbragte han hos Reading, som han i 2012 var med til at sikre oprykning til Premier League, omend han aldrig nåede at spille en kamp i den bedste engelske liga. Han stoppede karrieren i 2018 efter et kortvarigt ophold hos Plymouth Argyle.

Church spillede desuden 38 kampe og scorede tre mål for Wales' landshold. Selvom han var født og opvokset i England var han berettiget til at repræsentere Wales, da hans bedsteforældre var walisere. Han debuterede for holdet i en venskabskamp mod Estland 29. maj 2009. Han var en del af den walisiske trup til EM 2016 i Frankrig, landets første slutrundedeltagelse i 58 år. Han var på banen i to af landets kampe i turneringen, hvor waliserne overraskende nåede helt frem til semifinalen. Netop semifinalenederlaget til de senere europamestre fra Portugal blev Churchs sidste landskamp.

Referencer

Eksterne henvisninger 

Fodboldspillere fra Wales
Fodboldspillere fra England
Mathias Svensson

Johan Mathias Svensson (født 24. september 1974 i Borås, Sverige) er en svensk tidligere fodboldspiller (angriber).

Svensson spillede tre kampe for Sveriges landshold, to venskabskampe i foråret 1997 og en VM-kvalifikationskamp mod Moldova i sommeren 2001. Han vandt det svenske mesterskab med Elfsborg i 2006 og var desuden udlandsprofessionel i både England og Østrig.

Titler 
Allsvenskan
 2006 med Elfsborg

Referencer

Eksterne henvisninger 

Fodboldspillere fra Sverige
Personer fra Borås
Damien Francis

Damien Jerome Francis (født 27. februar 1979 i London, England) er en engelsk/jamaicansk tidligere fodboldspiller (midtbane). 

Francis repræsenterede henholdsvis Wimbledon, Norwich, Wigan og Watford, og opnåede at spille Premier League for alle fire klubber. Han nåede i alt at spille 237 ligakampe og score 35 mål gennem karrieren. Han spillede desuden én kamp for Jamaicas landshold, en venskabskamp mod USA 12. februar 2003.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Nyron Nosworthy

Nyron Paul Henry Nosworthy (født 11. oktober 1980 i London, England) er en engelsk/jamaicansk tidligere fodboldspiller (midterforsvarer). 

Nosworthy tilbragte hele sin karriere i det engelske ligasystem, hvor han blandt andet spillede flere år i Premier League for Sunderland. Han spillede desuden 14 kampe for Jamaicas landshold, som han var berettiget til at repræsentere på trods af at være født i England, grundet hans jamaicanske far. Han debuterede for landet i en venskabskamp mod Guyana 18. maj 2012.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Howard Flynn

Howard Fynn er en tegneserie, der er skrevet af Yves Duval og tegnet af William Vance. Den handler om den unge nyuddannede engelske flådeofficer Howard Flynns oplevelser under napoleonskrigene. Serien havde premiere i seriebladet Tintin og blev senere udgivet i album og samlebind.

På dansk gik flere af historierne i seriebladet fart og tempo. I 2021 udgav forlaget E-voke historierne i et samlebind under titlen Vance samlet 1: Howard Flynn, .

Oversigt

Kilder 
 Howard Flynn på lejournaldetintin.free.fr
 Tintin-bladet 1964 på bdoubliees.com
 Howard Flynn på minetegneserier.no
 Vance samlet 1: Hovard Flynn 
 Hans Kristian Pedersen: Komplet Fart & tempo index 1966-79. Aalborg Tegneserieklub, 1979

Tegneserier fra Belgien
Tegneseriefigurer
E-voke

Forlaget E-voke er et tegneserieforlag, der blev startet i 2018 af parret Lars E. Christiansen og Lea Mejdahl Christiansen, der begge har uddannelse som cand.scient.bibl. 
Foruden forlag driver parret også en tegneseriebutik, der fører tegneserier fra en række danske forlag.

Forlaget udgiver både klassiske tegneserier som f.eks. Agent 327, Barelli, Panterne og Rødskæg og nyere tegneserier som f.eks. Conquistador, Rhonda, Rovdyr og Sienna.

Eksterne links 
 E-voke
 Facebook

Boghandler i Danmark
Forlag fra Danmark
Etableret i 2018
Liman (flodmunding)

Liman (; ) er en forstørret flodmunding dannet som en lagune ved den brede udmunding af en eller flere floder, hvor udstrømningen er begrænset af en sandbanke af sedimenter, som i Dnjestr Liman eller Razelm liman. En liman kan være maritim (banken skabes af strømmen i et hav) eller fluvial (banken skabes af den langsomme eller drejede strøm af en sedimentmættet flod). Udtrykket beskriver mange våde flodmundinger i Sortehavet og  det  Azovske Hav; et synonymt udtryk guba (губа) bruges i russiske kilder for flodmundinger af de russiske kyster i nord.

Vand i en liman er brak med en variabel saltholdighed: i perioder med lavt ferskvandsindtag vil bredmundede, dybe eksempler være meget saltholdigt fra indstrømning af havvand og fordampning.

Sådanne træk findes på steder med lavt tidevandsudbredelse, for eksempel langs den vestlige og nordlige kyst af Sortehavet, i Østersøen (Vistula-lagunen, den kuriske lagune) samt langs den laveste del af Donau. Eksempler på limaner omfatter Varnasøen i Bulgarien, Razelm-søen i Rumænien, Dniester Liman i Ukraine og Anadyrskiy Liman og Amur Liman i Sibirien .

Etymologi 
Engelsk låner ordet fra russisk лима́н (), taget fra den tyrkiske liman spredt af tyrkere, da de besatte den vestlige og nordlige kyst af Sortehavet. Liman stammer fra det middelalderlige græske λιμένας (betyder bugt eller havn). Udtrykket stor naturhavn er ofte synonymt.

Referencer 

Naturtyper
Robbie Earle

Robert "Robbie" Fitzgerald Earle (født 27. januar 1965 i Newcastle-under-Lyme, England) er en engelsk/jamaicansk tidligere fodboldspiller (midtbane). 

Earle spillede hele 18 år i engelsk fodbold, hvor han først i ni år repræsenterede Port Vale, som han var med til at føre fra Fourth Division og op i Second Division. I 1991 skiftede han til London-klubben Wimbledon, som han ligeledes repræsenterede ni sæsoner. Han spillede over 200 Premier League-kampe for klubben og blev i februar 1997 kåret til Premier League Player of the Month.

Earle blev født i England af jamaicanske forældre og spillede otte kampe for Jamaicas landshold. Han debuterede for holdet 7. september 1997 i en VM-kvalifikationskamp mod Canada og var med til at kvalificere Jamaica til slutrunden, landets første VM-deltagelse nogensinde. Han blev udtaget til slutrunden i Frankrig og scorede Jamaicas første VM-mål nogensinde i landets åbningskamp mod Kroatien. Kroaterne endte dog med at vinde kampen 3-1. Earle var også med i jamaicanernes to andre gruppekampe, et nederlag til Argentina og en sejr over Japan. Den historiske sejr over Japan blev Earles sidste landskamp.

Referencer

Eksterne henvisninger 

Fodboldspillere fra England
Fodboldspillere fra Jamaica
Byskriver

Byskriver eller Stadsskriver  er en historisk stillingsbetegnelse.

Byskriveren var en embedsmand, der var ansat som sekretær i retsforvaltningen. En bys  øvrighed kunne bestå  af en borgmester, der samtidig også var byfoged og Byskriver.

Se også
Rådstueskriver

Referencer 

Stillingsbetegnelser